Source: http://legislatie.just.ro/Public/FormaPrintabila/00000G01DHOHTAQCV6I2FZNC4U60I4EY
Timestamp: 2019-06-20 18:23:39+00:00
Document Index: 19528758

Matched Legal Cases: ['articolul 3', 'articolul 3', 'articolul 3', 'articolul 9', 'articolul 10', 'articolul 20', 'articolul 24', 'articolul 24', 'articolul 28', 'articolul 30', 'articolul 30', 'articolul 42', 'Articolul 46', 'Articolul 50', 'Articolul 56', 'articolul 60', 'Articolul 61', 'articolul 65', 'Articolul 66', 'articolul 76', 'articolul 76', 'articolul 77']

LEGE 212 24/05/2006
LEGE nr. 212 din 24 mai 2006
pentru modificarea şi completarea Legii nr. 481/2004 privind protecţia civilă
Publicat în MONITORUL OFICIAL nr. 457 din 26 mai 2006
Legea nr. 481/2004 privind protecţia civilă, publicată în Monitorul Oficial al României, Partea I, nr. 1.094 din 24 noiembrie 2004, se modifică şi se completează după cum urmează:
1. La articolul 3 alineatul (1), literele e), g), h) şi l) vor avea următorul cuprins:
"e) înştiinţarea autorităţilor publice şi alarmarea populaţiei în situaţii de protecţie civilă;
l) constituirea rezervelor de resurse financiare şi tehnico-materiale specifice." ...
2. La articolul 3 alineatul (1), litera i) se abrogă.
3. La articolul 3, alineatele (3) şi (4) vor avea următorul cuprins:
"(3) Îndeplinirea atribuţiilor specifice de protecţie civilă se realizează, potrivit legii, de către serviciile de urgenţă publice sau private, profesioniste şi voluntare.
(4) Serviciile de urgenţă private se înfiinţează de către operatori economici şi instituţii sau se constituie ca societăţi comerciale, în condiţiile legii." ...
4. La articolul 9 alineatul (1), literele e) şi g) vor avea următorul cuprins:
"e) prealarmare - transmiterea mesajelor/semnalelor de avertizare către autorităţi despre probabilitatea producerii unui atac aerian;
g) adăpostire - măsură specifică de protecţie a populaţiei, a bunurilor materiale, a valorilor culturale şi de patrimoniu, pe timpul ostilităţilor militare şi al situaţiilor de urgenţă, împotriva efectelor acestora. Adăposturile de protecţie civilă sunt spaţii special amenajate pentru protecţie în situaţii specifice, proiectate, executate, dotate, echipate şi autorizate potrivit normelor şi instrucţiunilor tehnice elaborate de Inspectoratul General pentru Situaţii de Urgenţă şi aprobate de ministrul administraţiei şi internelor;". ...
5. La articolul 10, litera a) va avea următorul cuprins:
"a) constituirea organismelor şi structurilor pentru managementul situaţiilor de urgenţă, inclusiv al protecţiei civile;".
"Art. 16. - Coordonarea de specialitate a activităţilor de protecţie civilă prevăzute la art. 15 alin. (1) se realizează de Inspectoratul General pentru Situaţii de Urgenţă, prin structurile sale specializate, şi la nivel local, prin inspectoratele pentru situaţii de urgenţă judeţene şi al municipiului Bucureşti ori, pe timpul stărilor excepţionale de mobilizare sau la război, prin punctele de comandă care se asigură din timp de pace la nivelul autorităţilor administraţiei publice centrale, la cele judeţene, municipale, de sectoare, orăşeneşti, al altor localităţi importante, precum şi la unele instituţii publice şi operatori economici."
7. La articolul 20 alineatul (1), litera h) va avea următorul cuprins:
"h) să permită, în situaţii de protecţie civilă, accesul forţelor şi mijloacelor de intervenţie în incinte sau pe terenuri proprietate privată;".
"(3) Autorităţile administraţiei publice centrale şi locale poartă întreaga răspundere pentru asigurarea condiţiilor de supravieţuire a populaţiei afectate de urmările calamităţilor naturale şi a celorlalte situaţii de protecţie civilă."
9. La articolul 24 alineatul (1), litera h) va avea următorul cuprins:
"h) coordonează acţiunile de limitare şi înlăturare a urmărilor calamităţilor naturale şi a celorlalte situaţii de protecţie civilă;".
10. La articolul 24, alineatul (3) va avea următorul cuprins:
"(3) Controlul de stat în domeniul protecţiei civile se realizează prin activităţi de reglementare, avizare, autorizare, atestare, recunoaştere, verificare şi control şi se exercită prin Inspecţia de Prevenire din structura Inspectoratului General pentru Situaţii de Urgenţă, respectiv prin inspecţiile de prevenire din cadrul inspectoratelor judeţene şi al municipiului Bucureşti, în scopul aplicării unitare a prevederilor legale pe întreg teritoriul României."
11. La articolul 28 alineatul (1), literele c) şi i) vor avea următorul cuprins:
"c) organizează şi dotează, pe baza criteriilor de performanţă elaborate de Inspectoratul General pentru Situaţii de Urgenţă, servicii de urgenţă private şi stabilesc regulamentul de organizare şi funcţionare a acestora ori încheie convenţii sau contracte cu alte servicii de urgenţă voluntare ori private, care dispun de forţe şi mijloace capabile să intervină operativ şi eficace în cazul situaţiilor de protecţie civilă;
i) înştiinţează persoanele şi organismele competente asupra factorilor de risc şi le semnalează, de îndată, cu privire la iminenţa producerii sau producerea unei situaţii de protecţie civilă la nivelul instituţiei sau agentului economic;". ...
12. La articolul 30 alineatul (1), litera b) va avea următorul cuprins:
"b) să obţină toate avizele, autorizaţiile şi acordurile privind protecţia civilă, conform legii, şi să urmărească realizarea măsurilor stabilite în cuprinsul acestora;".
13. La articolul 30, după alineatul (4) se introduce un nou alineat, alineatul (5), cu următorul cuprins:
"(5) Pentru actele eliberate potrivit legii se percep tarife stabilite prin ordin al ministrului administraţiei şi internelor."
"Art. 34. - (1) Iniţierea, calificarea, perfecţionarea sau specializarea conducătorilor structurilor specializate de protecţie civilă, a şefilor serviciilor de urgenţă voluntare şi private, a personalului de specialitate menţionat la art. 13 alin. (2), precum şi a altor persoane cu atribuţii în acest domeniu se realizează prin cursuri, convocări sau instructaje şi se desfăşoară în Centrul Naţional de Pregătire pentru Managementul Situaţiilor de Urgenţă şi în centrele zonale ale acestuia, precum şi în Institutul Naţional de Administraţie sau în alte instituţii de învăţământ de profil."
15. La articolul 42, alineatul (3) va avea următorul cuprins:
"(3) La solicitarea preşedinţilor comitetelor pentru situaţii de urgenţă, mesajele de avertizare şi alarmare se transmit obligatoriu, cu prioritate şi gratuit, prin orice operator audiovizual public sau privat de pe teritoriul României."
16. Articolul 46 se abrogă.
"Art. 47. - Asanarea terenului şi neutralizarea muniţiei rămase neexplodate din timpul conflictelor armate se execută de către subunităţi specializate şi specialişti pirotehnicieni din serviciile de urgenţă profesioniste din subordinea Inspectoratului General pentru Situaţii de Urgenţă, potrivit instrucţiunilor şi normelor tehnice elaborate de Inspectoratul General pentru Situaţii de Urgenţă şi aprobate prin ordin al ministrului administraţiei şi internelor."
18. Articolul 50 va avea următorul cuprins:
"Art. 50. - Materialele explozive şi mijloacele de aprindere necesare pentru distrugerea muniţiei rămase neexplodate se pun la dispoziţie specialiştilor pirotehnicieni, la cererea Inspectoratului General pentru Situaţii de Urgenţă, prin inspectoratele de jandarmi judeţene."
19. Articolul 56 va avea următorul cuprins:
"Art. 56. - Evacuarea se execută pe baza planurilor întocmite în acest scop, conform normelor şi instrucţiunilor elaborate de Inspectoratul General pentru Situaţii de Urgenţă."
20. La articolul 60, alineatul (3) va avea următorul cuprins:
"(3) Intervenţia operativă a structurilor prevăzute la alin. (2) se realizează pe baza planurilor de intervenţie şi cooperare întocmite de autorităţile competente, în limitele funcţiilor de sprijin repartizate pentru a fi asigurate de către ministere, celelalte organe centrale şi organizaţiile neguvernamentale pentru prevenirea şi gestionarea situaţiilor de urgenţă."
21. Articolul 61 va avea următorul cuprins:
"Art. 61. - (1) La limitarea şi înlăturarea urmărilor dezastrelor sunt obligate să participe şi serviciile pentru situaţii de urgenţă private.
(2) Autorizarea serviciilor de urgenţă private se execută pe baza normelor metodologice elaborate de Inspectoratul General pentru Situaţii de Urgenţă, aprobate prin ordin al ministrului administraţiei şi internelor." ...
22. La articolul 65, alineatul (2) va avea următorul cuprins:
"(2) Dotarea structurilor de protecţie civilă, altele decât cele prevăzute la alin. (1), se efectuează pe baza normelor elaborate de persoanele juridice care au constituit aceste structuri, avizate de inspectoratele pentru situaţii de urgenţă judeţene şi aprobate de prefect."
23. Articolul 66 va avea următorul cuprins:
"Art. 66. - (1) Contractarea şi aprovizionarea cu tehnică şi materiale se asigură de fiecare beneficiar contra cost. Tehnica şi alte categorii de materiale necesare protecţiei civile se asigură şi din donaţii, sponsorizări, împrumuturi temporare sau din alte surse legal constituite.
(2) Tehnica şi materialele provenite din donaţii sau împrumuturi temporare externe sunt scutite de taxe vamale." ...
24. La articolul 76, litera d) va avea următorul cuprins:
"d) neasigurarea înştiinţării, avertizării, alarmării sau evacuării populaţiei în situaţii de protecţie civilă, precum şi transmiterea neautorizată de mesaje de protecţie civilă;".
25. La articolul 76, literele c), s) şi t) se abrogă.
26. La articolul 77, după alineatul (2) se introduce un nou alineat, alineatul (3), cu următorul cuprins:
"(3) Contravenientul poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute în prezenta lege, pentru fiecare categorie de contravenţii."
Legea nr. 481/2004 privind protecţia civilă, publicată în Monitorul Oficial al României, Partea I, nr. 1.094 din 24 noiembrie 2004, cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.